钦定古今图书集成/历象汇编/庶征典/第127卷 > 宋一
## 钦定古今图书集成/历象汇编/庶征典/第127卷 > 宋一

### 太祖建隆元年河决

按《宋史太祖本纪》，建隆元年十月壬午，河决厌次。
按《五行志》，“建隆元年十月，棣州河决，坏厌次、商河二
县居民庐舍田畴。”

建隆二年，汴河、汉水溢。

按《宋史太祖本纪》。不载。　按《五行志》。“二年宋州汴河
溢。孟州坏堤。襄州汉水涨溢数丈。”

### 乾德元年河决大水

按《宋史太祖本纪》。“乾德元年八月丙申，齐州河决。”
按《五行志》。建隆四年。〈即乾德元年〉九月，徐州水，损田。
乾德二年，江潮溢，大水。

按《宋史太祖本纪》，“二年七月乙亥春，州暴水溺民。”
按《五行志》，乾德二年四月，广陵扬子等县潮水害民
田。七月，泰山水坏民庐舍数百区，牛畜死者甚众。
乾德三年，大水，河、济溢。

按《宋史太祖本纪》，“乾德三年二月丁未，全州大水。八
月癸卯，河决阳武县。乙卯，河溢河阳，坏民居。己未，郓
州河水溢，没田。九月辛巳，河决澶州。十月丙寅，济水
溢邹平”　按《五行志》：“三年二月，全州大雨水。七月，蕲
州大雨水，坏民庐舍。开封府河决溢阳武。河中府、孟
州并河水涨，孟州坏中潬军营、民舍数百区。河坏堤
岸”石又溢于郓州，坏民田。泰州潮水损民田。淄州、济
州并河溢，害邹平、高苑县民田。

乾德四年，河溢。

按《宋史太祖本纪》，乾德四年“六月甲午，东阿河溢。甲
辰河决观城。八月庚子，水坏高苑县城。八月丙辰河
决滑州。坏灵河大堤闺八月乙丑，河溢入南华县”
按《五行志》：“四年东阿县河溢，损民田。观城县河决，坏
居民庐舍，注大名。又灵河县堤坏，水东注卫南县境
及南华县城。七月，荥泽县河南北堤坏。八月，宿州汴
水”溢，坏堤。淄州“清河水溢”，坏高苑县城，溺数百家及
邹平县田舍。泗州淮溢。衡州大雨水月馀。

乾德五年，河溢。

按《宋史太祖本纪》：“乾德五年八月甲申，河溢入卫州
城，民溺死者数百。”

### 开宝元年大水

按《宋史太祖本纪》，开宝元年六月癸丑朔，诏“民田为
霖雨、河水坏者，免今年夏税及沿征物”　按《五行志》，
“开宝元年六月，州府二十三大雨水，江湖汎溢，坏民
田、庐舍。七月，泰州潮水害稼。八月，集州霖雨，河涨，坏
民庐舍及城壁公署。”

开宝二年，河决，大水。

按《宋史太祖本纪》，二年七月，汴决下邑。　按《五行志》，
“二年七月，下邑县河决。”是岁，青、蔡、宿、淄、宋诸州水，真
定、澶、滑、博、洺、齐、颍、蔡、陈、亳、宿、许州水，害秋苗。

开宝三年，大水。

按《宋史太祖本纪》不载。　按《五行志》，“三年，郑澶、郓、淄、
济、虢、蔡、解、徐、岳州水灾，害民田。”

开宝四年，河、汴决，大水。

按《宋史太祖本纪》，四年六月乙酉，河决原武。秋七月，
汴决宋城。“十一月庚戌，河决澶州。”　按《五行志》：“四年
六月，汴水决宋州谷熟县济阳镇。又郓州河及汶、清
河皆溢，注东阿县及陈空镇，坏仓库民舍。”郑州河决
原武县。蔡州淮及白露、舒、汝、庐、颍五水并涨，坏庐舍
民田。七月，青、齐州水伤田。

开宝五年，河、汴决。

按《宋史太祖本纪》，五年五月辛未，河决濮阳。六月己
丑，河决阳武，汴决谷熟　按《五行志》：“五年，河决澶州，
濮阳，绛和庐寿诸州大水。六月，河又决开封府阳武
县之小刘村，宋州、郑州并汴水决，忠州，江水涨二百
尺。”

按《茅亭客话》，“开宝五年壬申岁秋八月初，成都大雨，
岷江暴涨，永康军大堰将坏，水入府江。知军薛舍人
文宝与百姓忧惶，但见惊波怒涛，声如雷吼，高十丈
已来，中流有一巨材，随骇浪而下，近而观之，乃一大
蛇耳。举头横身，截于堰上。至其夜，闻堰上呼噪之声，
列炬纵横，虽大风暴雨，火影不灭。平旦，广济王李公
祠内旗帜皆濡湿，堰上唯见一面沙堤。”堰水入新津
江口，时嘉、眉漂溺至甚，而府江不溢。初，李冰自秦时张若为蜀守，实有道之士也。蜀困水难，至于臼灶生
蛙，人罹垫溺且久。公以道法役使鬼神，擒捕水怪，因
是壅止泛浪，凿山离堆，辟沫水于南北为二江，灌溉
彭、汉、蜀之三郡，沃田亿万顷。仍作三石人以誓江水
曰：“俾后万祀，水之盈缩，竭不至足，盛不没肩。”又作石
犀五所，以厌水物。于是蜀为陆海，无水潦之虞，功德
不泯，至今赖之。咸云理水之功，可与禹偕也。不有是
绩，民其鱼乎？每临江浒，皆立祠宇焉。

开宝六年，河决。

按《宋史太祖本纪》：“六年辛丑，河决濮州。辛亥，河决澶
州顿丘。”

开宝八年，河决，大水。

按《宋史太祖本纪》，“八年六月辛丑，河决濮州。辛亥，河
决澶州顿丘。”　按《五行志》，“八年五月，京师大雨水。濮
州河决郭龙村。六月，澶州河决顿丘县。沂州大雨水
入城。坏居舍田苗。”

开宝九年，大水。

按《宋史太祖本纪》，“九年三月庚寅，大雨。”　按《五行志》：
“九年三月，京师大雨水，淄州水害田。”

### 太宗太平兴国二年大水河决江溢汴溢

按《宋史太宗本纪》，“太平兴国二年六月，颍州大水。秋
七月癸未，河决荥泽、顿丘、白马、温县。闰七月己酉，河
溢开封等八县。害稼。八月，陕澶道忠寿诸州大水。九
月，兴州江水溢。濮州大水，汴水溢。”　按《五行志》，“太平
兴国二年六月，孟州河溢。坏温县堤七十馀步。郑州
坏荥泽县宁王村堤三十馀步。又涨于澶州。坏英公
村”堤三十步。开封府汴水溢，坏大宁堤，浸害民田。忠
州江涨二十五丈。兴州江涨，毁栈道四百馀间。管城
县焦肇水暴涨，逾京水。濮州大水，害民田凡五千七
百四十三顷。颍州颍水涨，坏城门、军营、民舍。七月，复
州蜀汉江涨，坏城及民田、庐舍。集州江涨，汎嘉川县。
太平兴国三年，河决，大水。

按《宋史太宗本纪》，三年夏四月，河决获嘉县。六月，泗
州大水，汴水决宁陵县。冬十月，河决灵河县。　按《五
行志》：三年五月，怀州河决获嘉县北注，又汴水决宋
州宁陵县境。六月，泗州淮涨入南城，汴水又涨一丈，
塞州北门。十月，滑州灵河已塞，复决。

太平兴国四年，汴决、河决，大水。

按《宋史太宗本纪》，“四年八月甲戌，汴水决宋城县，秦
州大水。”“九月己卯，河决汲县。”　按《五行志》：“四年三月，
河南府水涨七尺，坏民舍。泰州雨水害稼。宋州河决
宋城县。卫州河决汲县，坏新场堤。八月，梓州江涨，坏
阁道营舍。九月，澶州河涨。郓州清、汶二水涨，坏东阳
县民田。复州沔阳县湖皛涨，坏民舍田稼。”

太平兴国五年，大水。

按《宋史太宗本纪》，五年六月，颍州大水，徐州白沟溢
入城　按《五行志》：“五年五月，颍州颍水溢，坏堤及民
舍，徐州白沟河溢入州城。七月，复州江水涨，毁民舍，
堤塘皆坏。”

太平兴国六年，大水。

按《宋史太宗本纪》，六年七月，延州鄜宁河中大水。
按《五行志》：“六年，河中府河涨，陷连堤，溢入城，坏军营
七所、民舍百馀区。鄜、延、宁州并三河水涨，溢入州城，
鄜州坏军营，建武指挥使李海及老幼六十三人溺
死。延州坏仓库、军民庐舍千六百区，宁州坏州城五
百馀步，诸军营、军、民舍五百二十区。”

太平兴国七年，大水，河、淮、汉、《易》皆溢。

按《宋史太宗本纪》，七年夏四月，润州大水。六月，河决
临济县，汉阳军大水。秋七月，河决范济口，淮水、汉水、
易水皆溢。关陜诸州大水　按《五行志》：“七年三月，京
兆府渭水涨，坏浮梁，溺死五十四人。四月，耀、密、博、卫、
常、润诸州水害稼。六月，均州涢水、均水、汉江并涨，坏
民舍人畜，死者甚众。”又河决临邑县，汉阳军江水涨
五丈。七月，大名府御河涨，坏济口。南剑州江水涨，坏
居民舍一百四十馀区。京兆府咸阳渭水涨，坏浮梁，
工人溺死五十四人。九月，梧州江水涨三丈入城，坏
仓库及民舍。十月，河决怀州武陟县，害民田。

太平兴国八年，河决，大水。

按《宋史太宗本纪》，“八年五月，河决滑州，过澶、濮、曹、济，
东南入于淮。六月，谷、洛、瀍、涧溢，坏官民舍万馀区，溺
死者以万计，巩县坏殆尽。秋七月，河、江、汉、滹沱及祁
之资、沧之胡卢、雄之易恶池水皆溢为患。八月壬辰，
以大水放释死罪以下。九月，睢溢，浸田六十里。十二
月，滑州河决。”　按《五行志》：“八年五月，河大决滑州房
村”，经澶、濮、曹、济诸州，浸民田，坏居民庐舍，东南流入
淮。六月，陕州河涨，坏浮梁。又永定涧水涨，坏民舍、军
营千馀区。河南府澍雨，洛水涨五丈馀，坏巩县官署、
军营、民舍殆尽。谷、洛、伊、瀍四水暴涨，坏京城官署、军
营、寺观、祠庙、民舍万馀区，溺死者以万计。又坏河清
县丰饶务仓库、军营、民舍百馀区。雄州《易》水涨，坏民
庐舍。鄜州河水涨溢入城，坏官寺、民舍四百馀区。荆门军长林县山水暴涨，坏民舍五十一区，溺死五六
十人。八月，徐州清河涨丈七尺，溢出塞州三面门以
御之。九月，宿州睢水涨，汎民舍六十里。是夏及秋，开
卦、浚仪、酸枣、阳武、封丘、长垣、中牟、尉氏、襄邑、雍丘等
县河水害民田。

### 雍熙元年江河溢大水

按《宋史太宗本纪》。雍熙元年三月“丁巳，滑州河决。八
月壬寅，河水溢，淄州大水。”　按《五行志》。九年〈是年十一月改
元雍熙〉七月，嘉州江水暴涨，坏官署、民舍，溺者千馀人。
八月，延州南北两河涨溢入东、西两城，坏官寺、民舍。
淄州霖雨，孝妇河涨溢，坏官寺、民田。孟州河涨，坏浮
梁，损民田。雅州江水涨九丈，坏民庐舍。新州江涨入
南砦，坏军营。

雍熙二年，大水，江溢。

按：《宋史太宗本纪》：“二年八月，瀛、莫二州大水，损民田。
雍熙三年，大水。”

按：《宋史太宗本纪》：“三年六月，寿州大水。”

### 端拱元年大水江溢

按《宋史太宗本纪》不载。　按《五行志》：“端拱元年二月，
博州水害民田。五月，英州江水涨五丈，坏民田及庐
舍数百区。七月，磁州漳、滏二水涨。”

### 淳化元年大水

按《宋史太宗本纪》，淳化元年秋七月，吉、洪江、蕲、河阳、
陇城大水。　按《五行志》，“淳化元年六月，吉州大雨，江
涨漂坏民田庐舍，黄梅县堀口湖水涨，坏民田庐舍
皆尽。江水涨二丈八尺，洪州涨，坏州城三十堵，民庐
舍二千馀区，漂二千馀户。”孟州河涨。

淳化二年，汴决，河决，大水。

按《宋史太宗本纪》。“二年闰二月。河水湮。汴河决。夏四
月河水溢。六月己酉以汴水决浚仪县。帝亲督卫士
塞之。河水汴水溢。秋七月许雄、嘉三州大水”　按《五
行志》。“二年四月，京兆府河涨。陕州河涨。坏大堤及五
龙祠。六月乙酉。溢于浚仪县。坏连堤。浸民田。上亲临
视。督卫士塞之。辛卯又决于宋城县。博州大霖雨。河
涨”坏民庐舍八百七十区。亳州河溢，东流汎民田、庐
舍。七月，齐州明水涨，坏黎济砦城百馀堵。许州沙河
溢。雄州塘水溢，害民田殆尽。嘉州江涨，溢入州城，毁
民舍。复州蜀、汉二江水涨，坏民田、庐舍。泗州招信县
大雨，山河涨溢，漂浸民田、庐舍，死者二十一人。八月，
藤州江水涨十馀丈，入州城，坏官署、民田。九月，邛州
蒲江等县山水暴涨，坏民舍七十区，死者七十九人。
是秋，荆湖北路江水注溢，浸田亩甚众。

淳化三年，洛溢，大水。

按《宋史太宗本纪》，“三年秋七月，洛水溢。”　按《五行志》：
“三年七月，河南府洛水涨，坏七里、镇国二桥，又山水
暴涨，坏丰饶务官舍民庐，死者二百四十人。十月，上
津县大雨，河水溢，坏民舍，溺者三十七人。”

淳化四年，河溢、江溢。

按《宋史太宗本纪》，“四年九月，河水溢，坏澶州。江溢陷
涪州。诏溺死者给敛具。冬十月，河决澶州，西北流入
御河”　按《五行志》：“四年六月，陇城县大雨，牛头河涨
二十丈，没溺居人庐舍。九月，澶州河涨，冲陷北城，坏
居人庐舍、官署、仓库殆尽，民溺死者甚众。梓州元武
县涪河涨二丈五尺，壅下流入州城。坏官私庐舍万
馀”区，溺死者甚众。十月，澶州河决，水西北流入御河，
浸大名府城。知府赵昌言壅城门御之。

至导元年，江溢。

按《宋史大宗本纪》。至道元年四月甲辰，大雨　按《五
行志》：“至道元年四月甲辰，京师大雨雷电，进上水数
尺。五月，虔州江水涨二丈九尺，坏城疏入深八尺，毁
城门。”

### 至道二年汴河决大水

按《宋史太宗本纪》，二年秋七月，汴水决　按《五行志》：
“二年六月，河南瀍涧洛三水涨，坏镇国桥。七月，建州
溪水涨溢入州城，坏仓库民舍万馀区。郓州河涨，坏
连堤四处。宋州汴河决谷熟县。闰七月，陜州河涨。是
月，广南诸州并大雨水。”

### 真宗咸平元年大水河溢

按《宋史真宗本纪》不载　按《五行志》：“咸平元年七月，
侍禁阁门祗候王寿永使彭州回，至凤翔府境，山水
暴涨，家属八人溺死。齐州清黄河泛溢，坏田庐。
咸平二年，山水溢。”

按《宋史真宗本纪》不载。　按《五行志》，“二年十月，漳州
山水泛溢，坏民舍千馀区，民黄拏等十家溺死。”
咸平三年，江汉溢，河决。

按《宋史真宗本纪》，“咸平三年，阆州水。”　按《五行志》：“三
年三月，梓州江水涨，坏民田。五月，河决郓州王陵埽。
七月，洋州汉水溢，民有溺死者。”

咸平四年，大水。

按《宋史真宗本纪》。四年梓州水，遣使赈恤。　按《五行
志》：四年七月，同州洿谷水溢。夏阳县溺死者数十人咸平五年大水。

按《宋史真宗本纪》，“五年六月，都城雨，坏庐舍，民有压
死者，赈恤其家。”　按《五行志》，“五年二月，雄、霸、瀛、莫深
沧诸州，乾宁军水坏民田。六月，京师大雨，漂坏庐舍，
民有压死者。积潦浸道路，自朱雀门东抵宣化门尤
甚，皆注惠民河，河复涨溢，坏军营。”

咸平六年，大水。

按《宋史真宗本纪》：“六年春正月己卯，以京东西、淮南
水灾，遣使赈恤贫民。”

### 景德元年汴河决

按《宋史真宗本纪》：“景德元年九月丁酉，宋州汴水决。
乙巳，河决澶州，遣使具舟济民，给以粮饷。”

景德二年，宁州水。

按《宋史真宗本纪》不载。　按《五行志》：“二年六月，宁州
山水泛溢，坏民舍军营，多溺死者。”

景德三年，汴溢，大水。

按《宋史真宗本纪》，“三年六月乙未，汴水暴涨。丙申，遣
使振应天府水灾及瘗溺死者。”　按《五行志》：三年七
月，应天府汴水决，南注亳州，合浪宕渠东入于淮。八
月，青州山水坏石桥。

景德四年，江河溢。

按《宋史真宗本纪》不载。　按《五行志》：“四年六月，郑州
索水涨，高四丈许，漂荥阳县居民四十二户，有溺死
者。邓州江水暴涨，南剑州山水泛溢，漂溺居人。七月，
河溢澶州，坏王八埽。八月，横州江涨，坏营舍。”

### 大中祥符元年河决

按《宋史真宗本纪》。不载。　按《五行志》。大中祥符元年
六月。开封府尉氏县惠民河决。

大中祥符二年，大水，河溢。

按《宋史真宗本纪》，大中祥符二年秋七月“乙亥，蠲京
东徐、济七州水灾田租。”八月丙戌，京东惠民河溢。“九
月戊午，赐秦州被水民粟，人一斛。丁丑，发官廪振凤
州水灾。”　按《五行志》：“二年七月，徐、济、青、淄大水。八月，
凤州大水，漂溺民居。十月，京畿惠民河决，坏民田。”
大中祥符三年，江溢河决。

按《宋史真宗本纪》不载。　按《五行志》：“三年六月，吉州
临江军并江水泛溢，害民田。九月，河决河中府白浮
梁村。”

大中祥符四年，大水，江溢，海潮害稼。

按《宋史真宗本纪》，“四年六月丙寅，遣使安抚江、淮南
水灾。秋七月己丑，诏先蠲滨、棣州水灾田租十之三，
今所输七分更除其半。丙申，江、洪、筠、袁江涨没民田。
十二月乙巳，诏楚、泰州潮害稼，复租没溺，人赐千钱、
粟一斛。”是岁，吉州、临江军江水溢，害民田舍　按《五
行志》：“四年七月，洪、江、筠、袁州江涨害民田，坏州城。八
月”，河决通利军。大名府，御河溢，合流，坏府城，害田，人
多溺死。九月，河溢于孟州温县，苏州吴江汎溢，坏庐
舍。十一月，楚、泰州潮水害田，人多溺者。

大中祥符五年，河决，大水。

按《宋史真宗本纪》，五年春正月壬午，河决棣州。二月
丙寅，诏官吏安抚滨、棣被水农民。六月癸亥，赐邵武
军被水者钱粟　按《五行志》：“五年正月，河决棣州聂
家口。七月，庆州淮安镇山暴涨。漂溺居民。”

大中祥符六年，河溢。

按《宋史真宗本纪》，“六年六月，保安军河溢，兵民溺死，
遣使振之”　按《五行志》：“六年六月，保安军积雨，河溢
浸城垒，坏庐舍，判官赵震溺死，又兵民溺死凡六百
五十人。”

大中祥符七年，河决。

按《宋史真宗本纪》，七年八月甲戌，河决澶州。冬十一
月乙酉，滨州河溢　按《五行志》：“七年六月，泗州水害
民田，河南府洛水涨，秦州定西砦有溺死者。八月，河
决澶州。十月，滨州河溢于定镇。”

大中祥符八年，河溢。

按《宋史真宗本纪》。八年坊州河溢。　按《五行志》：“八年
七月，坊州大雨，河溢，民有溺死者。”

大中祥符九年，河溢，大水。

按《宋史真宗本纪》，九年九月癸卯，雄、霸河溢。庚戌，利
州水漂栈阁　按《五行志》，“九年六月，秦州独孤谷水
坏长道县盐官镇城桥及官廨、民舍二百九十五区，
溺死六十七人。七月，延州洎定、平安、塞门栲栳四砦
山水泛溢，坏堤城。九月，雄、霸州界河泛溢，利州水漂
栈阁万二千八百间。”

### 天禧三年河决大水

按《宋史真宗本纪》，天禧三年六月“甲午，河决滑州。戊
戌，滑州决河泛澶、濮、郓、齐、徐境。遣使救被溺者，恤其
家。八月，滑州河决。庚戌，遣使抚恤京东西、河北水灾”
按《五行志》，“天禧三年六月，河决滑州城西南，漂没
公私庐舍，死者甚众，历澶州、濮、郓、济、单至徐州，与清
河合，浸城壁，不没者四板。明年既塞。六月，复决于西

按：《宋史真宗本纪》：“四年六月丙申，河决滑州。”

天禧五年，大水。

按：《宋史真宗本纪》：“五年春正月乙未，遣使抚京东水
灾。三月辛丑，京东、西水灾，赐民租十之五。冬十月癸
卯，蠲京东西、淮、浙被灾民租。”

### 乾兴元年大水仁宗即位海溢

按《宋史真宗本纪》，“乾兴元年春正月戊戌，蠲秀州水
灾民租。”　按《仁宗本纪》，乾兴元年二月即位，“是岁，苏
州水，沧州海潮溢，诏赈恤被水及溺死之家。”　按《五
行志》，“乾兴元年正月，秀州水灾，民多艰食。十月己酉
夜，沧州盐山、无棣二县海潮溢，坏公私庐舍，溺死者
甚众。是岁，京东、淮南路水灾。”

### 仁宗天圣元年大水河决

按《宋史仁宗本纪》。天圣元年春正月“戊子。以京东淮
南水。遣使安抚。五月甲戌。命鲁宗道按视滑州决河”
按《五行志》。仁宗天圣初。徐州仍岁水灾。

天圣三年，汉溢。

按《宋史仁宗本纪》，“三年十一月辛卯，以襄州水，蠲民
租。”　按《五行志》：“三年十一月辛卯，襄州汉水坏民田。
天圣四年大水。”

按《宋史仁宗本纪》，“四年六月丁亥，建、剑、邵武等州军
大水，诏赐被灾家米二百石，溺死者官瘗之。丁酉，畿
内、京东西、淮南、河北被水民田蠲其租。”　按《五行志》：
“四年六月丁亥，剑州、邵武军大水，坏官私庐舍七千
九百馀区，溺死者一百五十馀人。”是月，河南府、郑州
大水。十月乙酉，京山县山水暴涨，漂死者众，县令唐
用之溺焉。是岁，汴水溢，决陈留堤，又决京城西贾陂
入护龙河，以杀其势。

天圣五年，大水。

按《宋史仁宗本纪》。五年“秋七月己亥朔，振秦州水灾，
赐被溺家钱米。”　按《五行志》。五年三月，襄许、汝等
州水。七月，辛丑，泰州盐官镇大水，民多溺死。

天圣六年，江溢河决，大水。

按《宋史仁宗本纪》，“六年秋七月壬子，江宁府、扬、真、润
州江水溢，坏官民庐舍。遣使安抚振恤。八月乙丑，诏
免河北水灾州军秋税。乙亥，河决澶州”　按《五行志》：
“六年七月壬子，江宁府、扬、真、润三州江水溢，坏官私
庐舍。是月，雄、霸州大水。八月甲戌，临潼县山水暴涨，
民溺死者甚众。是月，河决楚王埽。”

天圣七年，大水。

按《宋史仁宗本纪》：“七年二月乙酉，以河北水灾，委转
运使察官吏，不任职者易之。是岁河北水，遣使决囚，
赈贫瘗，溺死者，给其家缗钱。”

### 明道元年大名水

按《宋史仁宗本纪》不载。　按《五行志》：“明道元年四月
壬子，大名府冠氏等八县水浸民田。”

### 景祐元年淮汴溢河决

按《宋史仁宗本纪》，景祐元年闰六月甲子，泗州淮、汴
溢。秋七月甲寅，河决澶州横陇埽。　按《五行志》：景祐
元年闰六月“甲子，泗州淮、汴溢。七月，澶州河决横陇
埽。八月庚午，洪州分宁县山水暴发，漂溺居民二百
馀家，死者三百七十馀口。”

景祐三年，江溢。

按《宋史仁宗本纪》：“三年六月壬申，虔、吉州水溢，坏城
郭庐舍，赐被溺家钱有差。”

景祐四年，江潮坏堤，越州水。

按《宋史仁宗本纪》：“四年六月乙亥，杭州江潮坏堤，遣
使致祭。八月甲戌，越州水，赐被溺民家钱有差。”

### 宝元元年大水

按《宋史仁宗本纪》，宝元元年六月“己卯，建州大水，坏
民庐舍，赐死伤家钱有差，其无主者葬祭之。”是岁达
州大水　按《五行志》，“宝元元年，建州自正月雨至四
月不止，谿水大涨入州城，坏民庐舍，溺死者甚众。”

### 康定元年河溢

按：《宋史仁宗本纪》：“康定元年九月甲寅，滑州河溢。”

### 庆历元年汴流不通

按《宋史仁宗本纪》不载　按《五行志》云云。

庆历八年，河决，大水。

按，《宋史仁宗本纪》：“八年六月丙子。”〈志作乙亥〉河决澶州商
胡埽。七月戊戌。以河北水。令州县募饥民为军。八月
己丑。以河北京东西水灾。罢秋宴　按《五行志》。八年
七月“癸丑。卫州大雨水。诸军走避。数日绝食。”是岁河
北大水。

### 皇祐元年河决

按《宋史仁宗本纪》，“皇祐元年春正月甲戌，以河北水
灾，罢上元张灯，停作乐。”　按《五行志》，皇祐元年二月
甲戌，河北黄、御二河决，并注于乾宁军。河朔频年水
灾。

皇祐二年，大水。

按《宋史仁宗本纪》，二年十一月，“河北水。”　按《五行志“二年镇定大水，并边尤被其害。”

皇祐三年，河决。

按《宋史仁宗本纪》，三年秋七月辛酉，河决大名府郭
固口。　按《五行志》：“三年七月辛酉，河决馆陶县郭固
口。八月，汴河绝流。”

皇祐四年，大水。

按《宋史仁宗本纪》，四年，河北路鄜州水。　按《五行志》：
“四年八月，鄜州大水，坏军民庐舍。”

### 嘉祐元年江河决

按《宋史仁宗本纪》：“嘉祐元年夏四月，诸路言江河决
溢，河北尤盛。秋七月乙巳，贷被水灾民麦种。”

嘉祐二年，淮溢。

按《宋史仁宗本纪》，“二年三月戊戌，淮水溢”　按《五行
志》，“嘉祐二年六月，开封府界及京东西、河北水潦害
民田，自五月大雨不止，水冒安上门门关，折坏官私
庐舍数万区，城中系筏渡人。七月，京东西、荆湖北路
水灾，淮水自夏秋暴涨，环浸泗州城。是岁诸路江河
决溢，河北尤甚，民多流亡。”

嘉祐三年，河溢。

按《宋史仁宗本纪》。“三年秋七月丙子。诏广济河溢。原
武县河决。遣官行视民田。振恤被水害者。”　按《五行
志》。“三年七月，京索广济河溢。浸民田。”

嘉祐五年，大水。

按《宋史仁宗本纪》不载。　按《五行志》：“五年七月，苏、湖
二州水灾。”

嘉祐六年，淮水溢。

按《宋史仁宗本纪》：“嘉祐六年秋七月乙酉，泗州淮水
溢。丙戌，诏淮南、江浙水灾，差官体量蠲税。”

嘉祐七年，山水坏城，河决。

按《宋史仁宗本纪》不载。　按《五行志》：“七年六月，代州
大雨，山水暴入城。七月，窦州山水坏城，河决北京第
五埽。”

### 英宗治平元年大水

按《宋史英宗本纪》：“治平元年八月，振宿、亳二州水灾
户。”是岁，畿内宋、亳、陈、许、汝、蔡、唐、曹濮济单濠泗庐
寿楚杭宣洪鄂施渝州、光化、高邮军大水，遣使行视，
疏治赈恤，蠲其赋税。　按《五行志》：治平元年，陈州水
灾。

治平二年，大水。

按《宋史英宗本纪》。“二年八月庚寅。京师大雨水。癸巳
赐被水诸军米。遣官视军民。水死者千五百八十人。
赐其家缗钱葬祭。”己亥。以水灾罢开乐宴　按《五行
志》。“二年八月庚寅。大雨。地上涌水。坏官私庐舍。漂人
民畜产。不可胜数。是日御崇政殿。宰相而下朝参者
十数人而已。诏开西华门。泄宫中积水。水奔激。殿侍
班”屋皆摧没，人畜多溺死，官为葬祭，其无主者千五
百八十人。

按《归田录》：治平二年八月三日大雨，一夕都城水深
数尺，上降诏责躬，求直言。学士草诏，有“大臣惕思天
变”之语。上夜批出云：“淫雨为灾，专戒不德。”遽令除去
大臣思变之言。上之恭己畏天自励如此。

### 神宗熙宁元年河决

按《宋史神宗本纪》，熙宁元年秋七月“壬午，以恩、冀州
河决，赐水死家缗钱。”　按《五行志》：“熙宁元年秋，霸州
山水涨溢，保定军大水害稼，坏官私庐舍城壁，漂溺
居民。河决恩、冀州，漂溺居民。”

熙宁二年，河决。

按《宋史神宗本纪》。二年秋七月“壬午，赈恤被水州军。”
按《五行志》。二年八月，河决沧州饶安。漂溺居民。移
县治于张为村。泉州大风雨。水与潮相冲泛溢损出
稼。漂官私庐舍。

熙宁四年，大水。

按《宋史神宗本纪》。四年秋七月申午。赈恤两浙水灾
按《五行志》。四年八月，金州大水。毁城。坏官私庐舍。
熙宁五年大水。

按《宋史神宗本纪》：“五年二月壬子，以两浙水，赐谷十
万石赈之。”

熙宁七年，河溢。

按《宋史神宗本纪》：“七年五月乙丑，大雨水，坏陜、平陆
二县。”　按《五行志》：七年六月，熙州大雨，洮河泛溢。
熙宁八年，江溢。

按《宋史神宗本纪》：“八年夏四月壬午，湖南江水溢。秋
七月甲子，处州江水溢。”　按《五行志》：“八年四月，潭衡
邵道诸州江水溢，坏官私庐舍。”

熙宁九年，大水，潮溢。

按《宋史神宗本纪》不载。　按《五行志》：“九年七月，太原
府汾河夏秋霖雨，水大涨。十月，海阳、潮阳二县每潮
溢，坏庐舍，溺居民。”

熙宁十年，河决。

按《宋史神宗本纪》，“十年秋七月丙子，河决澶州曹村

村下埽。澶渊绝流。河南徙。又东汇于梁山张泽泺。凡
坏郡县四十五。官亭、民舍数万。田三十万顷。”洛州漳
河决注城。大雨水二丈。河阳河水湍涨。坏南仓。溺居
民。沧、卫霖雨不止，泺暴涨，败庐舍，损田苗。

### 元丰元年河溢山水暴涨

按《宋史神宗本纪》，元丰元年八月“丁未，诏河北被水
者蠲其租。己巳，诏滨、棣、沧三州被水民以常平粮贷
之。”　按《五行志》，“元丰元年，章丘河水溢，坏公私庐舍
城壁，漂溺民居。舒州山水暴涨，浸官私庐舍，损田稼，
溺民居。”

元丰三年，河决。

按：《宋史神宗本纪》：“三年秋七月庚午，河决澶州。
元丰四年，河淮溢。”

按《宋史神宗本纪》。四年河决澶州小吴埽。　按《五行
志》。“四年四月。澶州临河县小吴河溢北流。漂溺居民。
五月淮水泛涨。”

元丰五年，河决。

按《宋史神宗本纪》：“五年八月戊寅，河决原武。九月壬
辰，遣使行视畿县被水患者。癸卯，滑州河水溢。冬十
月辛亥，洛口广武大河溢。”　按《五行志》：“五年秋，阳武、
原武二县河决，坏田庐。”

元丰六年，汴溢。

按：《宋史神宗本纪》：“六年丙戌，汴水溢。”

元丰七年，伊、洛溢，河决，大水。

按《宋史神宗本纪》。“七年秋七月甲辰，伊、洛溢。河决元
城。丙午，遣使赈恤，赐溺死者家钱。是岁，河北水坏洛
州庐舍，蠲其税”　按《五行志》：“七年六月，青田县大水。
损田稼。七月，河北东西路水。北京馆陶水。河溢入府
城。坏官私庐舍。八月，赵、邢、洺、磁、相诸州河水汎溢。坏
城郭军营。”是年，相州漳河决。溺临漳县居民。怀州黄
沁河泛溢，大雨，水损稼，坏庐舍、城壁。磁州诸县镇，夏
秋漳、滏河水泛溢，临漳县斛律口决，坏官私庐舍，伤
田稼，损居民。

元丰八年，哲宗即位，河决。

按《宋史哲宗本纪》：“元丰八年三月即位，十月己卯，河
决大名。”

### 哲宗元祐元年河决

按《宋史哲宗本纪》：元祐元年二月“辛酉，以河决大名，
坏民田，民艰食者众，诏安抚使韩绛振之。”是岁，河北
楚、海诸州水。

元祐四年，河溢。

按《宋史哲宗本纪》不载。　按《五行志》：“元祐四年，夏秋
霖雨，河流泛涨。”

元祐五年，大水。

按：《宋史哲宗本纪》：“五年，浙西水灾。”

元祐六年，大水。

按《宋史哲宗本纪》：“元祐六年，两浙水，秋七月己卯，两
浙水灾。”

元祐八年，河决，大水。

按《宋史哲宗本纪》：八年，河入德清军，决内黄口　按
《五行志》：“八年，自四月雨至八月，昼夜不息。畿内、京东
西、淮南、河北诸路大水。诏开京师宫观五日，所在州
令长吏祈祷。宰臣吕大防等待罪。”

### 绍圣元年大水漳河洛水皆溢

按《宋史哲宗本纪》，“绍圣元年九月癸卯，遣御史刘极
按河北水灾，赈饥民。”“十二月己丑，漳河溢，浸洺、磁等
州，令计置堙塞。”是岁洛水溢河北水　按《五行志》：“绍
圣元年七月，京畿久雨，曹濮、陈、蔡诸州水，害稼。”

### 元符元年河溢

按《宋史哲宗本纪》，“元符元年冬十月丁酉，以河北、京
东河溢，遣官赈恤。是岁澶州河溢，赈恤河北、京东被
水者。”　按《五行志》：“元符元年，河北、京东等路大水，
元符二年，河溢。”

按《宋史哲宗本纪》。二年秋七月庚戌，河北河涨。没民
田庐。遣官赈之　按《五行志》。“二年六月久雨。陜西、京
西、河北大水。河溢漂人民。坏庐舍。是岁两浙苏、湖秀
等州尤罹水患。”

### 徽宗崇宁元年大水

按《宋史徽宗本纪》，崇宁元年“秋七月甲辰，以雨水坏
民庐舍，诏开封府赈恤压死者。”

崇宁四年，大水。

按：《宋史徽宗本纪》：“崇宁四年，苏、湖、秀三州水，赐乏食
者粟。”

崇宁五年，大水。

按：《宋史徽宗本纪》：“崇宁五年夏四月丁丑，停免两浙
水灾州郡夏税。”

### 大观元年河溢大水

按《宋史徽宗本纪》，“大观元年，京东水、河溢，遣官赈济，
贷被水户租。秋七月乙酉朔，伊、洛溢”　按《五行志》，“大
观元年夏，京畿大水，诏工部都水监疏导，至于八角镇。河北、京西河溢，漂溺民户。十月，苏湖水灾。”

大观二年，河溢。

按《宋史徽宗本纪》，“二年八月辛巳，邢州河水溢，坏民
庐舍，复被水者家。”　按《五行志》：“二年秋，黄河决，陷没
邢州钜鹿县。”

大观三年，江河溢。

按《宋史徽宗本纪》：“三年六月庚寅，冀州河水溢。”　按
《五行志》：“三年七月，阶州久雨，江溢。”

大观四年，大水，江溢。

按《宋史徽宗本纪》：“四年，夔州江水溢。”　按《五行志》：“四
年夏，邓州大水，漂没顺阳县。”

### 政和五年大水

按《宋史徽宗本纪》，“政和五年，平江府、常、湖、秀州水。”
按《五行志》：“政和五年六月，江宁州、太平、宣州水灾，八
月，苏、湖、常、秀诸郡水灾。”

政和七年河决。

按《宋史徽宗本纪》不载。　按《五行志》，“七年，瀛、沧州河
决，沧州城不没者三版，民死者百馀万。”

### 重和元年大水

按《宋史徽宗本纪》，重和元年秋七月“己酉，遣廉访使
者六人赈济东南诸路水灾。”是岁江淮荆浙梓州水。
按《五行志》，“重和元年夏，江淮荆浙诸路大水，民流
移溺者众，分遣使者赈济。发运使任谅坐不奏泗州
坏官私庐舍等，勒停。”

### 宣和元年大水

按《宋史徽宗本纪》，宣和元年五月，大水犯都城。十一
月甲子，“诏东南诸路水灾。令监司郡守悉心赈救”
按《五行志》，“宣和元年五月，大雨。水骤高十馀丈。犯都
城。自西北牟驼冈连万胜门外马监，居民尽没。前数
日城中井皆浑，宣和殿后井水溢。盖水信也。至是诏
都水使者决西城索河堤，杀其势。城南居民家冢墓
俱”被浸，遂坏籍田亲耕之稼。水至溢猛，直冒安上、南
薰门，城守凡半月。已而入汴，汴渠将溢，于是募人决
下流，由城北入五丈河，下通梁山泺，乃平。十一月，东
南州县水灾。

宣和三年，河决。

按：《宋史徽宗本纪》：“三年六月，河决恩州清河埽。
宣和六年，大水。”

按《宋史徽宗本纪》：“六年，两河、京东西、浙西水。”　按《五
行志》：“六年秋，京畿恒雨，河北、京东、两浙水灾，民多流
移。